CELEX: 62019CN0730
Language: da
Date: 2019-10-03 00:00:00
Title: Sag C-730/19: Sag anlagt den 3. oktober 2019 – Europa-Kommissionen mod Republikken Bulgarien

25.11.2019   
            
            
               DA
            
            
               Den Europæiske Unions Tidende
            
            
               C 399/34
            
         
      Sag anlagt den 3. oktober 2019 – Europa-Kommissionen mod Republikken Bulgarien
      (Sag C-730/19)
      (2019/C 399/40)
      Processprog: bulgarsk
      
         Parter
      
      
         Sagsøger: Europa-Kommissionen (ved Y. Marinova og E. Manhaeve, som befuldmægtigede)
      
         Sagsøgt: Republikken Bulgarien
      
         Sagsøgerens påstande
      
      
                  —
               
               
                  Det fastslås, at Republikken Bulgarien har tilsidesat sine forpligtelser i henhold til artikel 13, stk. 1, i direktiv 2008/50/EF (1), sammenholdt med bilag XI dertil, idet den systematisk og vedvarende i område BG006 (Sydøstbulgarien) har overskredet:
                  
                              i)
                           
                           
                              timegrænseværdien for svovldioxid siden 2007
                           
                        
                              ii)
                           
                           
                              den daglige grænseværdi for svovldioxid siden 2007, bortset fra i 2010 og 2012.
                           
                        
            
                  —
               
               
                  Det fastslås, at Republikken Bulgarien siden den 11. juni 2010 har tilsidesat sine forpligtelser i henhold til artikel 23, stk. 1, i direktiv 2008/50/EF, sammenholdt med afsnit A i bilag XV dertil, og navnlig sine forpligtelser i henhold til artikel 23, stk. 1, andet afsnit, til at sørge for, at overskridelsesperioden for de ovenfor nævnte grænseværdier for svovldioxid i område BG006 (Sydøstbulgarien) bliver kortest mulig.
               
            
                  —
               
               
                  Republikken Bulgarien tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Med det første anbringende gør Kommissionen gældende, at Republikken Bulgarien har tilsidesat bestemmelserne i artikel 13, stk. 1, i direktiv 2008/50/EF, sammenholdt med bilag XI dertil, for så vidt som timegrænseværdien og den daglige grænseværdi for svovldioxid systematisk og vedvarende er blevet overskredet i område BG006 (Sydøstbulgarien).
      Med det andet anbringende anfører Kommissionen, at Bulgarien har tilsidesat bestemmelserne i artikel 23, stk. 1, andet afsnit, i direktiv 2008/50/EF, sammenholdt med afsnit A i bilag XV dertil, for så vidt som den siden den 11. juni 2010 i sine luftkvalitetsplaner ikke har fastsat nogen egnede foranstaltninger for at sørge for, at overskridelsesperioden bliver kortest mulig.
      
         (1)  Europa-Parlamentets og Rådets direktiv 2008/50/EF af 21.5.2008 om luftkvaliteten og renere luft i Europa (EUT 2008, L 152, s. 1).